Diari Oficial de la Generalitat Valenciana


Sumari del DOGV 9441, del 04-10-2022 (2022/8919)

RESOLUCIÓ de 21 de setembre de 2022, del conseller d'Hisenda i Model Econòmic, per la qual es resol la denegació parcial de les ajudes de suport a les persones treballadores autònomes, inscrites com a tals en el règim especial d'autònoms, que desenvolupen la seua activitat en els subsectors que s'han vist especialment afectats per l'increment dels costos energètics derivats de la invasió d'Ucraïna per part de Rússia.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9441

Data del DOGV
:   04-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8919


Data del document
:   21-09-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic
    * ajuda pública

RESOLUCIÓ de 21 de setembre de 2022, del conseller d'Hisenda i Model Econòmic, per la qual es resol la denegació parcial de les ajudes de suport a les persones treballadores autònomes, inscrites com a tals en el règim especial d'autònoms, que desenvolupen la seua activitat en els subsectors que s'han vist especialment afectats per l'increment dels costos energètics derivats de la invasió d'Ucraïna per part de Rússia. [2022/8919]  
Vista la proposta de la comissió tècnica creada per a la concessió de les ajudes previstes en el Decret 92/2022, de 8 de juliol, del Consell, d'aprovació de bases reguladores per a la concessió directa d'ajudes de suport a les treballadores autònomes, inscrites com a tals en el règim especial d'autònoms, que desenvolupen la seua activitat en els subsectors que s'han vist especialment afectats per l'increment dels costos energètics derivats de la invasió d'Ucraïna per part de Rússia.  
  
Antecedents de fet  
  
Primer. Amb data 24 de març de 2022, la Comissió Europea va publicar el marc temporal relatiu a les mesures d'ajuda per donar suport a l'economia després de la invasió d'Ucraïna per part de Rússia d'emergència climàtica, en el qual es fa referència al fet que el mal que estan causant els elevats preus de l'energia sobre l'economia poden posar en perill la continuïtat d'empreses que, d'una altra manera, serien rendibles. Després de l'aprovació d'aquest marc temporal, a petició de les autoritats espanyoles, en data 10 de juny de 2022, s'aprova la Decisió SA.102771, per la qual s'autoritza les autoritats espanyoles competents la concessió d'ajudes per imports limitats d'ajuda en forma de subvencions directes, avantatges fiscals o de pagament, bestretes reemborsables, garanties, préstecs i capital, amb els requisits i les condicions establits en l'esmentada decisió.  
  
Segon. Amb data 1 de juliol de 2022, el Consell va aprovar el Decret llei 5/2022, pel qual s'aprova la concessió directa d'ajudes de suport a les persones treballadores autònomes, inscrites com a tals en el règim especial d'autònoms, que desenvolupen la seua activitat en els subsectors que s'han vist especialment afectats per l'increment dels costos energètics derivats de la invasió d'Ucraïna per part de Rússia.  
  
Tercer. Amb data 8 de juliol de 2022, el Consell va aprovar el Decret 92/2022, d'aprovació de bases reguladores per a la concessió directa d'ajudes de suport a les persones treballadores autònomes, inscrites com a tals en el règim especial d'autònoms, que desenvolupen la seua activitat en els subsectors que s'han vist especialment afectats per l'increment dels costos energètics derivats de la invasió d'Ucraïna per part de Rússia.  
  
Quart. Amb data 22 de juliol, el Consell va aprovar el Decret 95/2022, pel qual es modifica el Decret 92/2022, de 8 de juliol, del Consell, pel qual s'aproven les bases reguladores per a la concessió d'ajudes directes de suport a les persones treballadores autònomes, inscrites com a tals en el règim especial d'autònoms, que desenvolupen la seua activitat en els subsectors que s'han vist especialment afectats per l'increment dels costos energètics derivats de la invasió d'Ucraïna per part de Rússia.  
  
Cinqué. Mitjançant l'Acord del Consell de 5 d'agost de 2022, es va incloure en els pressupostos de la Generalitat una línia de subvenció per a la concessió directa de les ajudes de suport a les persones treballadores autònomes, inscrites com a tals en el règim especial d'autònoms, que desenvolupen la seua activitat en els subsectors que s'han vist especialment afectats per l'increment dels costos energètics derivats de la invasió d'Ucraïna per part de Rússia.  
  
Sisé. Després de las comprovacions corresponents en la PAI, i donats d'alta els expedients corresponents en l'aplicació corporativa de subvencions SUGUS per la Direcció General de Tecnologies de la Informació, amb data 20 de setembre de 2022 la comissió tècnica per a la gestió de les ajudes ha acordat elevar al conseller d'Hisenda i Model Econòmic, d'acord amb el que s'estableix en l'article 5 del Decret llei 5/2022, d'1 de juliol, del Consell, pel qual s'aprova la concessió directa d'ajudes de suport als treballadors autònoms, inscrits com a tals en el règim especial d'autònoms, que desenvolupen la seua activitat en els subsectors que s'han vist especialment afectats per l'increment dels costos energètics derivats de la invasió d'Ucraïna per part de Rússia, una proposta de denegació parcial de les ajudes a un total de 7.884 sol·licitants.  
  
Als anteriors antecedents de fet resulten aplicables els següents  
  
  
Fonaments de dret  
  
Primer. De conformitat amb el que es disposa en l'apartat 2 de l'article 10 del Decret 92/2022, de 8 de juliol, del Consell, d'aprovació de bases reguladores per a la concessió directa d'ajudes de suport a les persones treballadores autònomes, inscrites com a tals en el règim especial d'autònoms, que desenvolupen la seua activitat en els subsectors que s'han vist especialment afectats per l'increment dels costos energètics derivats de la invasió d'Ucraïna per part de Rússia, correspon al conseller d'Hisenda i Model Econòmic la concessió de les ajudes.  
  
  
Segon. De conformitat amb el que es disposa en l'apartat 4 de l'article 10 del Decret 92/2022, esmentat en l'apartat anterior, la proposta de concessió de les ajudes serà realitzada per una comissió tècnica la composició i el funcionament de la qual es regulen en aquest article.  
En conseqüència, d'acord amb el que s'estableix en l'apartat 2 de l'article 10 del Decret 92/2022, de 8 de juliol, del Consell, d'aprovació de bases reguladores per a la concessió directa d'ajudes de suport a les persones treballadores autònomes, inscrites com a tals en el règim especial d'autònoms, que desenvolupen la seua activitat en els subsectors que s'han vist especialment afectats per l'increment dels costos energètics derivats de la invasió d'Ucraïna per part de Rússia, a proposta de la comissió tècnica per a la gestió de les ajudes, i fent ús de les atribucions conferides per la legislació vigent, resolc:  
  
Primer  
Que s'aprove la relació de 7.884 persones sol·licitants de l'ajuda que incompleixen un o diversos dels requisits establits en l'article 4.1 del Decret 92/2022, de 8 de juliol, del Consell, d'acord amb el següent detall:  
a) Estar donades d'alta en el Règim Especial de Treballadors Autònoms, des del 24 de febrer de 2022 fins a la data de publicació d'aquesta convocatòria.  
b) Trobar-se en algun epígraf de l'IAE que figuren en l'annex del present decret, des del 24 de febrer de 2022 fins a la data de publicació d'aquesta convocatòria.  
c) Tindre el seu domicili fiscal a la Comunitat Valenciana.  
d) Que les persones sol·licitants s'hagen vist afectades econòmicament per l'increment dels costos energètics derivats de la invasió d'Ucraïna per part de Rússia, que s'acreditarà mitjançant una declaració responsable d'aquestes, almenys per un import igual o superior a 300 euros.  
  
Segon  
Ordenar la publicació d'aquesta resolució en el Diari Oficial de la Generalitat Valenciana d'acord amb el que es disposa en l'article 10 apartat 7 del Decret 92/2022.  
  
Contra aquesta resolució, que posa fi a la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant aquest mateix òrgan en el termini d'un mes, computat en els mateixos termes, de conformitat amb el que es disposa en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que la persona interessada puga presentar qualsevol altre recurs que considere pertinent.  
  
València, 21 de setembre de 2022.- El sotssecretari de la Conselleria d'Hisenda i Model Econòmic (p. d. Resolució de 8.06.22, DOGV 9360): Daniel González Serisola.